O instanță din California a decis ca șoferii Uber să fie declarați angajați, nu colaboratori.
Uber trebuie să declare șoferii ca angajați, a decis o instanță din California. În prezent, șoferii sunt tratați precum niște colaboratori și nu s-ar putea bucura de protecția oferită de legislația muncii. Uber are 10 zile să facă apel.
Compania Uber, dar și Lyft, trebuie să-și declare șoferii ca angajați, a decis o instanță din California, informează BBC. În prezent, șoferii celor două companii activează sub forma unor colaborări, care le oferă libertatea de a lucra după propriul program și condiții, dar criticii atrag atenția că nu se pot bucura de protecția oferită de legislația muncii.O noua lege din California arată că astfel de companii de ride-sharing trebuie să ofere concediu și concediu medical. Aceasta a intrat în vigoare la 1 ianuarie și are 3 criterii pentru a defini cine este angajat și cine este colaborator.Uber și Lyft au declarat în repetate rânduri că nu trebuie să fie asimilate drept angajatori."Majoritatea șoferilor vor să lucreze independent, iar noi am făcut schimbări semnificative aplicației noastre pentru a ne asigura că respectăm legile Californiei", a spus un purtător de cuvând al Uber.Statutul șoferilor ar urma să fie supus la vot, în cadrul unui referendum, în luna noimebrie.Cele două companii de ride-sharing au dreptul să facă apel în termen de 10 zile.